هذني بلاطعم عند ليموتون
بشارعنه ارمله وعده اربع ايتام
شوكلهم حضاره من يجوعون
وطن مابيك كلشي ونفتخر بيك
كفيلك ياوطن الله ورسوله
ارض الخير وماراوتني كل خير
ندفنه ونكول ارض لبطوله
كبل بعد الدفن ونصيح لعراق
وبكل لحظه لتمر اسمك نكوله
ماموجود بس وكت الصلاة
شنحطك بعد بالركعه الاولى
اخوتي لترفض تعزهم يعزوك
الواحد بكد صفنته عليك طوله
اودعهم شباب بعمر لورود
وبالتفجير الملمهم انعوله
المغضوب عليهم غيرنه شبيك
وطنه وداعتك احنه الذينه
انعمته عليهم بحرب ايران
وبحرب لكويت وامريكا لعينه
فيهه لمو لهلك شجرتك ليش
بتضحيتك ابد مو طالع علينه
اني شما اشتريك الكاني مبيوع
وتضل مابيك شي والموت بينه
لينطيك روحه شبعد ينطيك
مو روحك متر باأرضك انطينه
وطنه تعال شو ارد احاجيك
وطنه انته شنو ناصب علينه
للشاعر احمد هندي